2009R0288 — DA — 25.01.2013 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 288/2009

af 7. april 2009

om gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af frugt- og grøntsagsprodukter, forarbejdede frugt- og grøntsagsprodukter og bananprodukter til børn på undervisningsinstitutioner inden for rammerne af en skolefrugtordning







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) ( 1 ), særlig artikel 103h, litra f), sammenholdt med artikel 4, og ud fra følgende betragtninger: (1) Med Rådets forordning (EF) nr. 13/2009 ( 2 ) blev der indført en ændring af Rådets forordning (EF) nr. 1234/2007 med henblik på at yde fællesskabsstøtte på grundlag af en skolefrugtordning og uddele frugt- og grøntsagsprodukter, forarbejdede frugt- og grøntsagsprodukter og bananprodukter til børn, der er indskrevet på en undervisningsinstitution, der drives eller er anerkendt af medlemsstatens myndigheder. (2) For at sikre, at skolefrugtordningen gennemføres på korrekt vis, bør de medlemsstater, der ønsker at gøre brug af ordningen, først fastlægge en strategi på nationalt eller regionalt plan. For at sikre, at skolefrugtordninger, der er indført i henhold til denne forordning, leverer en merværdi, skal medlemsstaterne i deres strategi forklare, hvordan de vil sikre deres ordnings merværdi, især i de tilfælde, hvor normale skolemåltider serveres samtidig med produkter, der er støttet i deres skolefrugtordning. Medlemsstater, der vælger at gennemføre flere ordninger, skal for hver af disse ordninger fastlægge en strategi. (3) En medlemsstats strategi skal indeholde de nøgleelementer, der omhandles i artikel 103ga, stk. 2, i forordning (EF) nr. 1234/2007, nemlig især budgettet for deres ordning, herunder Fællesskabsbidrag og nationale bidrag, varighed, målgruppe, støtteberettigede produkter og inddragelse af relevante interessenter som undervisnings- og sundhedsmyndigheder, den private sektor eller forældrene. Medlemsstaterne skal i strategien også beskrive de nødvendige ledsageforanstaltninger, der skal træffes for at gøre ordningen effektiv. (4) Ifølge EF-traktatens artikel 152, stk. 1, skal der sikres et højt sundhedsbeskyttelsesniveau ved fastlæggelsen og gennemførelsen af alle fællesskabspolitikker. For at sikre, at de støtteberettigede produkter giver et højt sundhedsbeskyttelsesniveau for børn og fremmer sunde kostvaner, skal medlemsstaterne udelukke produkter, der er tilsat sukker, fedt, salt eller sødestoffer fra deres strategi undtagen i behørigt begrundede tilfælde, hvor medlemsstaterne i deres strategi indfører bestemmelser om, at der kan ydes støtte til disse produkter i henhold til deres ordning. Under alle omstændigheder skal en medlemsstats liste over støtteberettigede produkter have den nationale sundhedsmyndigheds billigelse. (5) Skolefrugtordningen kan kun blive effektiv, hvis der fastlægges ledsageforanstaltninger. Ledsageforanstaltningerne bør ikke være begrænset til bestemte geografiske områder eller undervisningsinstitutioner, hvorved bestemte børn udelukkes fra ordningen. Medlemsstaterne bør derfor sigte på, at ledsageforanstaltningerne kommer flest mulige børn i deres ordningers målgruppe til gode. (6) Af hensyn til en god forvaltningspraksis og budgetforvaltning bør medlemsstater, der deltager i ordningen, hvert år ansøge om fællesskabsstøtte. (7) Af hensyn til gennemsigtigheden bør der fastsættes en vejledende tildeling for fællesskabsstøtte for hver medlemsstat beregnet på baggrund af den fordelingsnøgle, der er nævn i artikel 103ga, stk. 5, i forordning (EF) nr. 1234/2007. For at tage højde for demografiske ændringer undersøger Kommissionen mindst hver tredje år, om tildelingen stadig er aktuel. (8) For at udnytte de midler, der er til rådighed bedst muligt, vil fællesskabsstøtte, der var foreløbig tildelt til medlemsstater, der ikke havde forelagt Kommissionen deres strategi rettidigt, blive omfordelt mellem de deltagende medlemsstater, som havde meddelt Kommissionen, at de er parat til at anvende mere end deres oprindelige tildelte andel. (9) Til fællesskabsstøtte bør ikke alene omkostninger til indkøb af frugt- og grøntsagsprodukter, forarbejdede frugt- og grøntsagsprodukter og bananprodukter komme i betragtning, men også, såfremt en medlemsstats strategi indeholder bestemmelser herom, omkostninger med umiddelbar forbindelse til gennemførelsen af skolefrugtordningen. For at bevare ordningens effektivitet anvendes kun en mindre procentdel af støtten til forbundne omkostninger. Af hensyn til finansiel forvaltning og kontrol skal disse omkostninger udtrykkes i faste beløb, der beregnes proportionelt. (10) Af hensyn til god forvaltningspraksis, budgetforvaltning og kontrol bør betingelserne for ydelse af støtten, godkendelse af ansøgere og betingelserne for en gyldig støtteansøgning fastlægges. Hvad angår udbetaling af støtte, bør det fastsættes, hvilke betingelser støtteansøgerne skal opfylde, hvilke regler der gælder for indgivelse af ansøgninger, myndighedernes kontrol og sanktioner, og efter hvilken procedure støtten udbetales. (11) For at beskytte EF's finansielle interesser bør der vedtages passende kontrolforanstaltninger til bekæmpelse af uregelmæssigheder og svig. Kontrolforanstaltningerne bør omfatte komplet administrativ kontrol suppleret med kontrol på stedet. Der bør fastsættes regler for kontrolforanstaltningernes omfang og indhold og for kontroltidspunkterne og indberetningen af kontrolresultater for at sikre, at foranstaltningerne anvendes ensartet i alle medlemsstaterne under hensyntagen til de forskellige måder, ordningen gennemføres på. (12) Uretmæssigt udbetalte beløb bør desuden inddrives, og der bør fastsættes sanktioner for at få ansøgerne til at afholde sig fra svigagtig adfærd og grov uagtsomhed. (13) For at skolefrugtordningens effektivitet kan evalueres og give mulighed for at gennemføre en fagfællebedømmelse og udveksling af god praksis, bør medlemsstaterne regelmæssigt overvåge og evaluere gennemførelsen af deres skolefrugtordning og forelægge Kommissionen deres resultater og konklusioner. Uddeles frugt- og grøntsagsprodukter, forarbejdede frugt- og grøntsagsprodukter og bananprodukter ikke gratis til deres ordnings målgruppe, vurderer medlemsstaterne, hvordan medfinansiering via et forældrebidrag indvirker på ordningens effektivitet. (14) Erfaringen har vist, at modtagerne i projekter, der medfinansieres med fællesskabsstøtte, ikke altid har tilstrækkeligt kendskab til, hvilken rolle EU spiller i det pågældende projekt. Derfor skal der på hver af de undervisningsinstitutioner, der deltager i skolefrugtordningen, tydeligt gøres opmærksom på, at EU støtter ordningen. (15) For at medlemsstaterne har tilstrækkelig tid til at fastlægge deres skolefrugtordning eller tilpasse deres eksisterende ordning til de nye bestemmelser, kan medlemsstaterne for den indledende periode fra 1. august 2009 til 31. juli 2010 fastlægge en strategi, der kun indeholder de vigtigste elementer. De har i overgangsperioden også mulighed for at udsætte vedtagelsen af ledsageforanstaltninger. (16) Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter — ud fra følgende betragtninger: UDSTEDT FØLGENDE FORORDNING:







Artikel 1

Anvendelsesområde og terminologi

1. I denne forordning fastsættes gennemførelsesbestemmelser til Rådets forordning (EF) nr. 1234/2007 for så vidt angår EF-støtte til uddeling af frugt- og grøntsagsprodukter, forarbejdede frugt- og grøntsagsprodukter og bananprodukter til børn på undervisningsinstitutioner inden for rammerne af en skolefrugtordning.

2. De udtryk, der anvendes i denne forordning, anvendes med samme betydning som i forordning (EF) nr. 1234/2007, medmindre andet er fastsat i denne forordning.

Artikel 2

Målgruppe

Målgruppen for den nævnte støtte i artikel 103ga i forordning (EF) nr. 1234/2007 er børn, der er indskrevet på en undervisningsinstitution, der drives eller er anerkendt af medlemsstatens myndigheder.

Artikel 3

Strategi

1. Medlemsstater, der vil indføre en skolefrugtordning, skal fastlægge den strategi, der omhandles i artikel 103ga, stk. 2, i forordning (EF) nr. 1234/2007.

2. En medlemsstats strategi omfatter ikke de produkter, der er anført i bilag I til denne forordning. I behørigt begrundede tilfælde kan en medlemsstat, der ønsker at sikre et bredt udvalg af produkter under sin ordning eller gøre sin ordning mere attraktiv, dog inden for rammerne af sin strategi fastlægge, at sådanne produkter er støtteberettiget, når der kun er tilsat begrænsede mængder af de stoffer, der er anført i bilaget.

Medlemsstaterne sørger for, at deres sundhedsmyndigheder godkender listen over produkter, der er støtteberettiget i henhold til deres skolefrugtordning.

3. Medlemsstaterne forklarer i deres strategi, hvordan de sikrer merværdien af deres skolefrugtordning, især når deres strategi tillader, at der serveres skolemåltider samtidig med produkter, der er støttet i henhold til deres skolefrugtordning. De redegør for de påtænkte kontrolforanstaltninger i deres strategi.

▼M2

4. Medlemsstaterne angiver i deres strategi, hvilke ledsageforanstaltninger de vedtager for at sikre en vellykket gennemførelse af deres ordning. Foranstaltningerne skal have et pædagogisk sigte med fokus på at forbedre målgruppens kendskab til frugt- og grøntsektoren eller fremme sunde kostvaner, og det kan ske med inddragelse af undervisere og forældre.

▼B

5. Medlemsstaterne kan vælge, på hvilket geografisk eller administrativt niveau de ønsker at indføre skolefrugtordningen. Ønsker en medlemsstat at indføre flere ordninger, skal den fastlægge en strategi for hver ordning. Medlemsstater, der indfører flere ordninger, kan opstille en koordineringsramme.

Artikel 4

Støtte til uddeling af frugt- og grøntsagsprodukter, forarbejdede frugt- og grøntsagsprodukter og bananprodukter til børn

▼M3

1. Medlemsstater, der indfører en skolefrugtordning, kan ansøge om den støtte, der er nævnt i artikel 103ga i forordning (EF) nr. 1234/2007, for en eller flere perioder, der løber fra 1. august til 31. juli, ved at give Kommissionen meddelelse om deres strategi senest den 31. januar i det år, hvor den første periode starter.

Strategien skal ledsages af en støtteansøgning, der indeholder følgende oplysninger:

a) den vejledende støttetildeling som omhandlet i stk. 3 og fastsat i bilag II, angivet i EUR

b) muligheden for at anvende mere end den vejledende støtte som omhandlet i stk. 3 og fastsat i bilag II

c) hvis der ikke er angivet mulighed for at anvende supplerende støtte i litra b), specificeres det støttebeløb, der ansøges om, i EUR

d) hvis der er angivet mulighed for at anvende supplerende støtte i litra b), specificeres det maksimale støttebeløb, der ansøges om, i EUR

e) samlet ønsket budget.

Støtteansøgningen skal indgives i overensstemmelse med Kommissionens forordning (EF) nr. 792/2009 ( 3 ).

▼B

2. Medlemsstater, der før denne forordnings ikrafttræden allerede havde en skolefrugtordning eller andre uddelingsordninger, hvori der indgår frugt, modtager fællesskabsstøtte på de betingelser, der er fastlagt i artikel 103ga, stk. 6, i forordning (EF) nr. 1234/2007. De giver Kommissionen meddelelse om deres strategi inden for den tidsfrist, der er fastsat i stk. 1.

3. Bilag II til denne forordning indeholder en vejledende tildeling for fællesskabsstøtte for hver medlemsstat, der er beregnet på baggrund af den fordelingsnøgle, der er fastsat i artikel 103ga, stk. 5, i forordning (EF) nr. 1234/2007. Kommissionen vurderer mindst hvert tredje år, hvorvidt bilag II stadig er forenelig med fordelingsnøglen.

4. Tildelinger af fællesskabsstøtte, der var forbeholdt medlemsstater, der ikke har givet Kommissionen meddelelse senest den 31. januar det år, hvor den i stk. 1 nævnte periode starter, eller kun anmodede om en del af deres oprindelige tildeling, vil blive omfordelt mellem de deltagende medlemsstater, der inden tidsfristen i stk. 1 har meddelt Kommissionen, at de er parat til at anvende mere end deres oprindelige tildelte fællesskabsstøtte.

▼M3

Den omfordeling af EU-støtte, der henvises til i første afsnit, gennemføres i forhold til medlemsstaternes oprindelige vejledende tildeling, jf. bilag II, men inden for de begrænsninger, der er fastsat i stk. 5. Begrænsningerne i stk. 5 gælder dog ikke i de to første skoleår, en medlemsstat anvender ordningen.

▼B

Kommissionen træffer beslutning om den endelige tildeling af støtte til medlemsstaterne senest den 31. marts i det år, hvor den periode, der er nævnt i stk. 1, starter.

▼M3

5. Omfordelingen er begrænset af udnyttelsesniveauet for tildelingen for det skoleår, der er afsluttet inden støtteansøgningen, således som det fastsættes den 15. oktober i det efterfølgende skoleår. Det fastsættes på basis af de udgiftsanmeldelser, der indgives til Kommissionen i henhold til artikel 4 i Kommissionens forordning (EF) nr. 883/2006 ( 4 ). Begrænsningerne er følgende:

a) hvis udnyttelsen af tildelingen er mindre end eller lig med 50 % af den endelige tildeling, gives der ingen yderligere tildeling

b) hvis udnyttelsen af tildelingen er mere end 50 %, men mindre end eller lig med 75 %, af den endelige tildeling, fastsættes loftet for den yderligere tildeling til 50 % af den vejledende tildeling

c) hvis udnyttelsen af tildelingen er over 75 % af den endelige tildeling, er der intet loft for den maksimale yderligere tildeling.

▼B

Artikel 5

Støtteberettigede omkostninger

1. ►M2 Følgende omkostninger kommer i betragtning til den EU-støtte, der er omhandlet i artikel 103ga i forordning (EF) nr. 1234/2007:

a) omkostninger til frugt- og grøntsagsprodukter, forarbejdede frugt- og grøntsagsprodukter og bananprodukter, der er omfattet af skolefrugtordningen og leveret til en undervisningsinstitution

b) relaterede omkostninger, dvs. omkostninger, der har direkte sammenhæng med en skolefrugtordnings gennemførelse. Herunder hører: i) omkostninger i forbindelse med anskaffelse, leje og leasing af udstyr, hvis det er fastsat i strategien ii) de kontrol- og evalueringsomkostninger, som er nævnt i artikel 12, og som har direkte sammenhæng med skolefrugtordningen iii) kommunikationsomkostninger, som har direkte sammenhæng med information til offentligheden om skolefrugtordningen, herunder omkostninger vedrørende den plakat, der omhandles i artikel 14, stk. 1. Til disse omkostninger kan også inkluderes en eller flere af følgende oplysningsforanstaltninger og -aktiviteter: — oplysningskampagner via radio/tv, elektronisk kommunikation, aviser og lignende kommunikationsmidler — informationsarrangementer, konferencer, seminarer og workshopper med henblik på oplysning af offentligheden om ordningen og lignende arrangementer — informations- og pr-materiale som f.eks. breve, foldere, brochurer, reklameartikler og lignende. ◄

Er omkostningerne i forbindelse med transport og uddeling af produkter, der indgår i en skolefrugtordning, faktureret særskilt, må disse omkostninger ikke overstige 3 % af frugtomkostningerne.

Leveres produkter gratis til uddannelsesinstitutioner, kan medlemsstaterne acceptere fakturaer for transport og uddeling op til en øvre grænse, der er fastsat i medlemsstatens strategi.

De nævnte kommunikationsomkostninger i første afsnit, litra b), nr. iii), kan ikke finansieres i andre fællesskabsstøtteordninger.

▼M2

Merværdiafgift (moms) og udgifter i forbindelse med personaleomkostninger er ikke berettiget til den omhandlede EU-støtte i artikel 103ga i forordning (EF) nr. 1234/2007 med undtagelse af personaleomkostninger, der indgår i de omkostninger, der vedrører de aktiviteter, der er nævnt i dette stykkes første afsnit, når disse aktiviteter er blevet udliciteret.

▼M2

2. De samlede omkostninger i henhold til første afsnit, litra b), nr. iii), skal være udtrykt som et fast beløb og må ikke overstige en øvre grænse på 5 % af det årlige EU-støttebeløb, der er tildelt den pågældende medlemsstat, efter den endelige tildeling af fællesskabsstøtte, jf. artikel 4, stk. 4.

De samlede omkostninger i henhold til første afsnit, litra b), nr. i) og ii), må ikke overstige 10 % af det årlige EU-støttebeløb, der er tildelt den pågældende medlemsstat, efter den endelige tildeling af fællesskabsstøtte, jf. artikel 4, stk. 4.

▼B

Artikel 6

Almindelige støttebetingelser

1. Medlemsstaterne sørger for, at den støtte, der gives inden for rammerne af deres strategi, uddeles til de støtteansøgere, der har indgivet en gyldig støtteansøgning til myndighederne. Støtteansøgningen er kun gyldig, når den er indgivet af en støtteansøger, der er godkendt af myndighederne i den medlemsstat, hvor den undervisningsinstitution, som produkterne leveres til, er beliggende.

2. Medlemsstaten kan godtage følgende støtteansøgere:

a) undervisningsinstitutioner

b) uddannelsesmyndigheder med henblik på produkter, der uddeles til børn under deres ansvarsområde

c) leverandører og/eller distributører af produkterne

d) organisationer, der handler på vegne af en eller flere undervisningsinstitutioner eller forvaltningsorganer, og som specifikt er oprettet til det formål

e) ethvert andet offentligt eller privat organ, der varetager: i) uddeling af frugt- og grøntsagsprodukter, forarbejdede frugt- og grøntsagsprodukter og bananprodukter til undervisningsinstitutioner inden for rammerne af en skolefrugtordning, der er oprettet i medfør af eller tilpasset denne forordning ▼M1 ii) kontrol-, evaluerings- og/eller kommunikationsforanstaltninger.

▼M2

Artikel 7

Generelle betingelser for godkendelse af støtteansøgere

1. Den kompetente myndighed gør godkendelsen betinget af, at ansøgeren skriftligt forpligter sig til:

a) kun at anvende produkter, der er støttet i henhold til en skolefrugtordning, der overholder bestemmelserne i denne forordning med henblik på konsum til elever i den eller de undervisningsinstitutioner, der ansøges om støtte til

b) at anvende støtten til kontrol og evaluering af skolefrugtordningen eller til oplysning i overensstemmelse med ordningens formål

c) at godtgøre uretmæssigt udbetalt støtte for de pågældende mængder, hvis det viser sig, at produkterne ikke er blevet uddelt til børnene, jf. artikel 2, eller at der er blevet betalt for produkter, hvortil der ikke gives støtte i henhold til denne forordning

d) ved svig eller grov forsømmelighed at betale et beløb, der svarer til forskellen mellem det oprindeligt udbetalte beløb og det beløb, som støtteansøgeren er berettiget til

e) på anmodning af myndighederne at fremlægge de relevante bilag

f) at underkaste sig den kontrol, som den pågældende medlemsstats myndigheder træffer beslutning om, især regnskabskontrol og fysisk kontrol.

2. For de støttemodtagere, der er nævnt i artikel 6, stk. 2, litra e), nr. ii), finder kun denne artikels stk. 1, litra b), d), og e), anvendelse.

3. Støttemodtagere, der er nævnt i artikel 6, stk. 2, litra c), d) og e), nr. i), skal udfærdige et yderligere skriftligt tilsagn om at registrere navne og adresser på undervisningsinstitutionerne, eller i givet fald uddannelsesmyndigheder, og de produkter og mængder, der er solgt eller leveret til disse institutioner eller myndigheder.

4. Medlemsstaterne kan kræve yderligere skriftlige tilsagn fra ansøgeren.

▼M2 —————

▼B

Artikel 9

Suspension og tilbagetrækning af godkendelse

Konstateres det, at en støtteansøger ikke længere opfylder betingelserne i artikel 6, 7 og 8 eller andre forpligtelser i henhold til forordningen, suspenderes godkendelsen i en periode på en til tolv måneder, eller den trækkes tilbage, hvis uregelmæssighedens alvor berettiger hertil. Dette sker ikke i tilfælde af force majeure, eller hvis medlemsstaten fastslår, at uregelmæssigheden ikke er begået med overlæg og ikke skyldes forsømmelighed eller er af mindre betydning. Hvis godkendelsen trækkes tilbage, kan ansøgeren anmode om igen at blive godkendt, men tidligst efter tolv måneder.

Artikel 10

Støtteansøgninger

▼M2

1. Støtteansøgninger udfærdiges efter de forskrifter, som medlemsstatens myndigheder har fastsat.

Støtteansøgninger indgivet af ansøgere nævnt i artikel 6, stk. 2, litra a) til d), og i artikel 6, stk. 2, litra e), nr. i), skal mindst indeholde følgende oplysninger:

a) de uddelte mængder

b) navn og adresse eller identifikationsnummer på den undervisningsinstitution eller den undervisningsmyndighed, som oplysningerne i litra a) vedrører

▼M3

c) antallet af børn, der deltager fast i undervisningen i den pågældende undervisningsinstitution, som modtager de produkter, der er omfattet af medlemsstatens frugtordning i den periode, der er omhandlet i støtteansøgningen

▼M2

d) de relevante bilag fastlægges af medlemsstaterne.

▼B

2. Medlemsstaterne fastsætter i overensstemmelse med deres strategi, hvor ofte der kan indgives ansøgninger, dog må støtteansøgningsperioden ikke være længere end fem måneder. Løber ordningen mere end seks måneder i den periode, der er nævnt i artikel 4, stk. 1, skal der mindst være tre ansøgninger i alt pr. periode.

3. Bortset fra tilfælde af force majeure er en støtteansøgning kun gyldig, hvis den er korrekt udfyldt og indgivet senest den sidste dag i den tredje måned efter udløbet af den periode, ansøgningen gælder. ►M2 Ved støtteansøgninger for den i henhold til artikel 12 udarbejdede evalueringsrapport er fristen sidste dag i den første måned efter udløbet af evalueringsfristen i artikel 12, stk. 2. ◄

4. ►M2 De beløb, der gøres gældende i ansøgningen, skal underbygges med bilag, der stilles til rådighed for myndighederne. ◄ Af bilaget skal fremgå prisen for de leverede produkter, og bilagene skal være kvitteret eller vedlagt betalingsbevis.

Artikel 11

Udbetaling af støtte

1. ►M2 Hvad angår de ansøgere, der er nævnt i artikel 6, stk. 2, litra a) til d), og litra e), nr. i), udbetales støtte kun: ◄

a) mod fremlæggelse af kvittering for de faktisk leverede mængder eller

b) på grundlag af en kontrolrapport fra myndighederne, der udarbejdes inden den endelige udbetaling af støtten, og hvori det godtgøres, at betingelserne for udbetaling faktisk er opfyldt, eller

c) hvis medlemsstaten tillader det, mod fremlæggelse af et alternativt bevis for, at de mængder, der er leveret i henhold til forordningen, er betalt.

▼M2

1a. Hvad angår de støtteansøgere, der er nævnt i artikel 6, stk. 2, litra e), nr. ii), udbetales støtte kun ved levering af de pågældende varer eller tjenesteydelser og efter forelæggelse af de relevante bilag alt efter medlemsstatens kompetente myndigheds krav.

▼B

2. Myndighederne udbetaler støtten senest tre måneder efter, at den korrekt udfyldte og gyldige støtteansøgning er indgivet. Medlemsstaterne fastlægger, hvilke krav til form og indhold en støtteansøgning skal opfylde for at være gyldig.

3. Overskrides fristen i artikel 10, stk. 3, med under to måneder, udbetales støtten dog med følgende fradrag:

a) 5 %, hvis overskridelsen højst er på en måned

b) 10 %, hvis overskridelsen er på over en måned, men under to måneder.

▼M2

Overskrides tidsfristen i artikel 10, stk. 3, med to måneder, nedsættes støtten yderligere med 1 % pr. dags yderligere forsinkelse.

▼B

Artikel 12

Overvågning og evaluering

1. Medlemsstaterne overvåger hvert år gennemførelsen af deres skolefrugtordning. Overvågningen skal foregå på grundlag af de oplysninger, der hidrører fra forvaltnings- og kontrolforpligtelser, herunder de forpligtelser, der er fastlagt i artikel 10 og 11. Medlemsstaterne sørger for en passende struktur og form, så der sikres regelmæssig overvågning af ordningens gennemførelse.

▼M2

2. ►M3 Medlemsstaterne evaluerer gennemførelsen af deres skolefrugtordning og vurderer ordningens effektivitet, herunder dens indflydelse på børns spisevaner. ◄ For gennemførelsesperioden 1. august 2010 til 31. juli 2011 forelægger medlemsstaterne Kommissionen resultaterne af deres evaluering senest den 29. februar 2012. For de følgende gennemførelsesperioder forelægger medlemsstaterne Kommissionen efter den 29. februar 2012 hvert femte år senest ved udgangen af februar en evalueringsrapport for den foregående femårige gennemførelsesperiode.

▼B

3. Undlader en medlemsstat at fremsende resultaterne af den gennemførte evaluering inden den nævnte dato i stk. 2, eller hvert femte år efter denne dato, nedsættes beløbet for den næste støttetildeling med:

a) 5 %, hvis forsinkelsen højst er på en måned

b) 10 %, hvis forsinkelsen er på over en måned, men under to måneder.

Overskrides den tidsfrist, som er nævnt i første afsnit, med to måneder, nedsættes støtten med 1 % pr. dags yderligere forsinkelse.

Artikel 13

Kontrol og sanktioner

▼M2

1. Medlemsstaterne træffer alle de foranstaltninger, der er nødvendige for at sikre, at forordningen overholdes. Til disse foranstaltninger hører fuld administrativ kontrol af støtteansøgninger.

2. Ved støtteansøgninger fra støtteansøgere omhandlet i artikel 6, stk. 2, litra a) til d), og i litra e), nr. i), omfatter den administrative kontrol af bilag som defineret af medlemsstaterne vedrørende leveringen af produkterne. Den administrative kontrol suppleres med kontrol på stedet for at undersøge:

a) de registrerede oplysninger, der er omhandlet i artikel 7, herunder bilag i form af købs- og salgsfakturaer og bankudtog

b) om de støttede produkter anvendes i overensstemmelse med forordningen, navnlig hvis der er grund til mistanke om uregelmæssigheder.

▼M2

2a. Hvis en af de ansøgere, der er nævnt i artikel 6, stk. 2, i litra e), nr. ii), ansøger om støtte, skal den administrative kontrol omfatte kontrol af levering af varer og tjenesteydelser og af rigtigheden af de angivne udgifter.

▼B

3. ►M2 Det samlede antal kontrolbesøg på stedet i hver periode fra 1. august til 31. juli skal mindst omfatte 5 % af den udbetalte støtte på nationalt plan og mindst omfatte 5 % af alle de ansøgere, der er nævnt i artikel 6, stk. 2, litra a) til d), og i litra e), nr. i). ◄

Er der under hundrede ansøgere i en medlemsstat, skal der foretages kontrol på stedet hos fem ansøgere.

Er der under fem ansøgere i en medlemsstat, skal 100 % af ansøgerne kontrolleres.

4. Der foretages kontrol på stedet i hele perioden fra 1. august til 31. juli, og den skal mindst omfatte de foregående tolv måneder.

5. De ansøgere, der skal kontrolleres på stedet, udvælger kontrolmyndigheden fordelt på de forskellige geografiske områder på grundlag af en risikoanalyse, hvori der især tages hensyn til tilbagevendende fejl og tidligere års kontrolresultater. I risikoanalysen tages der også hensyn til støttens størrelse, og hvilke ansøgere der er tale om, jf. artikel 6, stk. 2.

6. Kontrollen på stedet hos ansøgere som omhandlet i artikel 6, stk. 2, litra b) til ►M2 e) nr. i) ◄ , suppleres med kontrol på stedet på mindst to undervisningsinstitutioner eller mindst 1 % af de undervisningsinstitutioner, som er opført i ansøgerens fortegnelse, afhængigt af, hvilket antal der er det største.

7. Under forudsætning af, at formålet med kontrollen ikke bringes i fare, kan der gives et varsel, som begrænses til det absolutte minimum.

8. Kontrolmyndigheden udarbejder en kontrolrapport om hvert kontrolbesøg på stedet. I rapporten gives en nøje beskrivelse af de forskellige forhold, der er kontrolleret.

Rapporten skal omfatte følgende dele:

a) en generel del, der bl.a. indeholder oplysninger om følgende: i) ordningen, den omfattede periode, de kontrollerede støtteansøgninger, de frugtmængder, der er omfattet af skolefrugtordningen, de deltagende undervisningsinstitutioner og et skøn baseret på de tilgængelige oplysninger om antallet af børn, hvortil der er ydet støtte, og støttens størrelse ii) de tilstedeværende ansvarlige personer

b) en del, hvori det separat beskrives, hvilken kontrol der er foretaget, og som især indeholder oplysninger om følgende: i) hvilke dokumenter der er kontrolleret ii) arten og omfanget af den udførte kontrol iii) bemærkninger og resultater.

9. Med henblik på inddrivelse af uretmæssigt udbetalte beløb finder artikel 73, stk. 1, 3, 4 og 8, i Kommissionens forordning (EF) nr. 796/2004 ( 5 ) tilsvarende anvendelse.

10. I tilfælde af svig eller grov forsømmelighed, som han/hun er ansvarlig for, skal ansøgeren ud over at tilbagebetale beløb, der er uretmæssigt udbetalt i henhold til artikel 9, betale et beløb svarende til forskellen mellem det oprindeligt udbetalte beløb og det beløb, ansøgeren er berettiget til, jf. dog artikel 10.

▼M1

Artikel 14

Plakat for EU-skolefrugtordningen

1. Medlemsstater, der deltager i EU-skolefrugtordningen, skal informere offentligheden om, at ordningen har modtaget økonomisk støtte fra Den Europæiske Union. Medlemsstaterne kan med henblik herpå anvende en plakat, der opfylder minimumskravene i bilag III, og som permanent skal være anbragt ved den deltagende undervisningsinstitutions hovedindgang på et sted, hvor den er synlig og let at læse.

▼M2

2. Beslutter en medlemsstat, at den ikke vil anvende den i stk. 1 omhandlede plakat, redegør medlemsstaten i sin strategi klart for, hvordan den agter at informere offentligheden om, at dens ordning modtager økonomisk støtte fra EU.

▼M2

2a. Websteder og alle andre kommunikationsmidler i henhold til artikel 5, stk. 1, litra b), nr. iii), der vedrører en medlemsstats skolefrugtordning, skal under alle omstændigheder bære Europaflaget og nævne EU's skolefrugtordning og den finansielle støtte fra Den Europæiske Union.

▼M1

3. Henvisninger til den økonomiske støtte, som Den Europæiske Union har bidraget med, skal være mindst lige så synlige som henvisninger til bidrag fra andre private eller offentlige organer, der støtter en medlemsstats ordning.

4. Medlemsstaterne kan fortsat anvende plakater og andre informationsmidler, der er trykt inden den 31. januar 2011 på grundlag af den lovgivning, der var gældende på produktionstidspunktet, indtil den 31. august 2012.

▼M3

Artikel 15

Meddelelser

1. Medlemsstaterne skal senest den 30. november i det år, hvor den i artikel 4, stk. 1, anførte periode slutter, give Kommissionen meddelelse om:

a) resultaterne af den overvågning, der er fastsat i artikel 12, stk. 1

b) den udførte kontrol på stedet, jf. artikel 13 og 16, og konklusionerne herfra.

2. Hvis en medlemsstat ændrer den i artikel 3 omhandlede strategi, skal den meddele Kommissionen sin nye strategi senest den 31. januar det følgende år.

3. De meddelelser, der er nævnt i denne forordning, sendes i overensstemmelse med forordning (EF) nr. 792/2009.

4. Kommissionen offentliggør regelmæssigt medlemsstaternes strategier og resultaterne af deres overvågning og evaluering.

▼B

Artikel 16

Overgangsbestemmelser

1. For perioden 1. august 2009 til 31. juli 2010 udarbejder medlemsstaterne en strategi, der indeholder følgende nøgleelementer: budgettet for deres ordning, målgruppe og støtteberettigede produkter, og uanset artikel 3, stk. 2, afholder sig fra at få deres liste over støtteberettigede produkter godkendt af deres sundhedsmyndigheder. De kan også udsætte gennemførelsen af ledsageforanstaltninger til udgangen af perioden.

2. For perioden i stk. 1 og uanset artikel 4, stk. 1 og 2, meddeler medlemsstaterne deres strategi senest den 31. maj 2009, og Kommissionen træffer endelig beslutning om den endelige tildeling af fællesskabsstøtte senest den 31. juli 2009.

3. For perioden i stk. 1 og uanset artikel 11, stk. 2, udbetaler den kompetente myndighed støtte senest fire måneder efter indgivelsen af den korrekt udfyldte og gyldige ansøgning, jf. artikel 6, stk. 1, mens kontrol på stedet, jf. artikel 13, stk. 3, vil omfatte mindst 10 % af støtten og 10 % af støtteansøgerne.

Artikel 17

Ikrafttræden

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 15. april 2009.

Denne forordning er bindende i alle enkeltheder og gælder umiddelbart i hver medlemsstat.









BILAG I

Lister over produkter, der er udelukket fra en skolefrugtordning, der er medfinansieret af Det Europæiske Fællesskab

Produkter indeholdende:

— tilsat sukker

— tilsat fedtstof

— tilsat salt

— tilsatte sødestoffer









BILAG II







Vejledende tildeling af fællesskabsstøtte til den enkelte medlemsstat Medlemsstat Medfinansieringssats i % Børn 6-10 absolutte tal EUR Østrig 50 439 035 1 320 400 Belgien 50 592 936 1 782 500 Bulgarien 75 320 634 1 446 100 Cypern 50 49 723 175 000 Tjekkiet 73 454 532 1 988 100 Danmark 50 343 807 1 034 000 Estland 75 62 570 282 400 Finland 50 299 866 901 200 Frankrig 51 3 838 940 11 778 700 Tyskland 52 3 972 476 12 488 300 Grækenland 59 521 233 1 861 300 Ungarn 69 503 542 2 077 900 Irland 50 282 388 849 300 Italien 58 2 710 492 9 521 200 Letland 75 99 689 450 100 Litauen 75 191 033 861 300 Luxembourg 50 29 277 175 000 Malta 75 24 355 175 000 Nederlandene 50 985 163 2 962 100 Polen 75 2 044 899 9 222 800 Portugal 68 539 685 2 199 600 Rumænien 75 1 107 350 4 994 100 Slovakiet 73 290 990 1 276 500 Slovenien 75 93 042 419 200 Spanien 59 2 006 143 7 161 900 Sverige 50 481 389 1 447 100 Det Forenede Kongerige 51 3 635 300 11 148 900 EU 27 58 25 920 489 90 000 000

▼M3 —————

▼B









BILAG III

Minimumskrav til plakaten for EU-skolefrugtordningen

Plakatstørrelse : A3 eller større

Bogstaver : 1 cm eller større

Overskrift : EU-skolefrugtordningen

Indhold : Plakaten skal som minimum indeholde følgende budskab afhængigt af, hvilken undervisningsinstitution der er tale om: ▼M1 »[Undervisningsinstitutionen (f.eks. børnehaven/børnehaveklassen/skolen)] deltager i EU-skolefrugtordningen, der er støttet med EU-midler.« Plakaten skal indeholde Den Europæiske Unions symbol.